Diari Oficial de la Generalitat Valenciana


Sumari del DOGV 5663, del 19-12-2007 (2007/15381)

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Alacant, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15146


Data del document
:   05-12-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * propietat immobiliària
    * cultura regional
    * transmissió de la propietat

RESOLUCIÓ de 5 de desembre de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Alacant, realitzada per l'ajuntament del dit municipi a favor de la Generalitat, per a ser destinada a la construcció d'un institut d'educació secundària. [2007/15836]  
L'Ajuntament d'Alacant, en sessió plenària realitzada el dia 2 de febrer de 1988, va acordar la cessió gratuïta a la Generalitat de la parcel·la de la seua propietat, de 10.920 m² de superfície, situada en la partida de Babel, polígon Cross, de la dita població. La cessió es va realitzar amb la finalitat de destinar la parcel·la a la construcció d'un centre de BUP. En posterior acord de 15 de febrer de 1993 s'indicava que la superfície a cedir era de 14.911,73 m².  
A proposta de la conselleria de Cultura i Educació es van iniciar els tràmits legals oportuns per a l'acceptació de la cessió de la parcel·la.  
En conseqüència, basant-se en l'article 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Alacant de la parcel·la on es troba construït l'institut d'educació secundària Badia de Babel que té 10.060 m² de superfície, segons recent alçament topogràfic, situada en la partida de Babel, polígon Cross de la dita població, que confronta: nord, carrer de vianants; sud, carrer Paraguai; est, zona de vianants, i oest, viari accés autovia Madrid Alacant.  
Consta inscrita en el Registre de la Propietat d'Alacant 7, amb una superfície de 14.911,73 m² al tom 1625, llibre 595, foli 31, finca 41.245, inscripció 1ª.   
Referència cadastral: 9656205CF9683M4043RG (part).  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a institut d'educació secundària, i amb subjecció al que disposa l'article 111 del Reglament de Béns de les Entitats Locals.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 de desembre de 2007.- El conseller d'Economia, Hisenda i Ocupació: Gerardo Camps Devesa.